b'\n_START_ARTICLE_\nBuru iela (R\xc4\xabga)\n_START_SECTION_\nV\xc4\x93sture\n_START_PARAGRAPH_\n1885. gad\xc4\x81 beznosaukuma ielai pie\xc5\xa1\xc4\xb7irts nosaukums Z\xc4\x93\xc4\xa3e\xc4\xbcu iela (v\xc4\x81cu: Segelstra\xc3\x9fe, krievu: \xd0\x9f\xd0\xb0\xd1\x80\xd1\x83\xd1\x81\xd0\xbd\xd0\xb0\xd1\x8f \xd1\x83\xd0\xbb\xd0\xb8\xd1\x86\xd0\xb0). Nosaukums Buru iela pie\xc5\xa1\xc4\xb7irts ap 1920. gadu. Otr\xc4\x81 pasaules kara v\xc4\x81cu okup\xc4\x81cijas laik\xc4\x81 iela saukta Segelstra\xc3\x9fe.\n_START_SECTION_\nIelas raksturojums\n_START_PARAGRAPH_\nBuru iela ir aptuveni 640 metrus gara iela Tor\xc5\x86akalna apkaimes austrumos. T\xc4\x81 s\xc4\x81kas krustojum\xc4\x81 ar Jelgavas ielu iepretim 2. trolejbusu parkam un iet austrumu virzien\xc4\x81. Net\xc4\x81lu no krustojuma ar Jelgavas ielu t\xc4\x81 \xc5\xa1\xc4\xb7\xc4\x93rso K\xc4\xableveina gr\xc4\x81vi, p\xc4\x93c kura ielas p\xc4\x81ra numuru pus\xc4\x93 atrodas r\xc5\xabpniecisk\xc4\x81 apb\xc5\xabve, bet nep\xc4\x81ra pus\xc4\x93 \xe2\x80\x94 neapb\xc5\xabv\xc4\x93ta teritorija un Tor\xc5\x86akalna apak\xc5\xa1stacija. \xc4\xaasi pirms krustojuma ar Laivu ielu t\xc4\x81 pagrie\xc5\xbeas dienvidaustrumu virzien\xc4\x81, aiz krustojuma ielai ir grants segums un mazst\xc4\x81vu apb\xc5\xabve. Buru iela beidzas krustojum\xc4\x81 ar M\xc5\xabkusalas ielu, savienojums tikai g\xc4\x81j\xc4\x93jiem pa grant\xc4\x93tu celi\xc5\x86u. Interesanti, ka ielai ir tikai divi p\xc4\x81ra numuri \xe2\x80\x94 Buru iela 2 un 2a ielas s\xc4\x81kum\xc4\x81.\n_START_SECTION_\nSabiedriskais transports\n_START_PARAGRAPH_\nPosm\xc4\x81 no Jelgavas ielas l\xc4\xabdz Laivu ielai pa Buru ielu kurs\xc4\x93 26. mar\xc5\xa1ruta autobuss un 27. mar\xc5\xa1ruta trolejbuss. T\xc4\x81pat \xc5\xa1aj\xc4\x81 Buru ielas posm\xc4\x81 brauc ar\xc4\xab trolejbusi no un uz 2. trolejbusu parku Jelgavas iel\xc4\x81. P\xc4\x81r\xc4\x93j\xc4\x81 ielas da\xc4\xbc\xc4\x81 nav sabiedrisk\xc4\x81 transporta satiksmes. Vien\xc4\xabg\xc4\x81 pietura iel\xc4\x81 ir pie krustojuma ar Jelgavas ielu.'